hotchpotch/miracl-hf-unified huggingface dataset:
ตีโมตี โฟซู-เมนซาห์
เอฟันส์ ตีโมตี โฟซู โฟซู-เมนซาห์ (; เกิดวันที่ 2 มกราคม ค.ศ. 1998) เป็นนักฟุตบอลอาชีพชาวดัตช์ ปัจจุบันเล่นให้กับฟูลัมในพรีเมียร์ลีก โดยยืมตัวมาจากแมนเชสเตอร์ยูไนเต็ด และทีมชาติเนเธอร์แลนด์ เขาสามารถเล่นได้ทั้งในตำแหน่งกองหลังและตำแหน่งกองกลางตัวรับ
โฟซู-เมนซาห์เกิดที่ อัมสเตอร์ดัม เมื่อวันที่ 2 มกราคม 2541 เข้าร่วมทีมเยาวชนของ อาแจ็กซ์ ก่อนจะย้ายมาร่วมทีมเยาวชนของปีศาจแดงในปี 2557
ทีมงานของ ปีศาจแดง มั่นใจในฟอร์มการเล่นของแข้งรายนี้ โดยแนวรับคนเก่งทำผลงานได้อย่างยอดเยี่ยมช่วยต้นสังกัดคว้าแชมป์รายการ เอกอน ฟิวเจอร์ คัพ ซึ่งแมตช์สำหรับทีมชุดอายุต่ำกว่า 17 ปี ที่ อาแจ็กซ์ เป็นเจ้าภาพ เมื่อช่วงเดือนเมษายนที่ผ่านมา ซึ่งนอกจาก แมนฯยูไนเต็ด แล้ว โฟซู ยังตกเป็นเป้าสนใจของ แมนเชสเตอร์ ซิตี้ และ อินเตอร์ มิลาน ด้วยเช่นกัน
“ดาวเตะวัย 16 ปีเป็นกองหลังที่ทรงพลัง ทำผลงานได้เข้าตาในศึก เอกอน ฟิวเจอร์ คัพ และฝีเท้าของเขาได้รับการยกย่องอย่างมากในประเทศบ้านเกิด”
“โฟซู-เมนซาห์ยังต้องดำเนินขั้นตอนการทำหนังสือรับรองการซื้อขายระดับชาติให้เสร็จสิ้นก่อนจะลงประเดิมสนามให้ทีมเยาวชนของพอล แม็คกินเนสส์ แต่ความอเนกประสงค์และความสามารถของเขาถือเป็นการเสริมทีมอันยอดเยี่ยมของ แมนฯยูไนเต็ด”.
กองหลังดาวรุ่งรายนี้ มีทั้งความเร็วและเล่นกับบอลได้อย่างน่าประทับใจ ดาวรุ่งทีมชาติฮอลแลนด์ชุดยู-16 จะพัฒนาฝีเท้าของตัวเองกับทีมอคาเดมี่ของสโมสรต่อไป และเขาก็จะมีโอกาสก้าวขึ้นมาเล่นให้กับทีมชุดยู-18 ของ พอล แม็คกินเนสส์ ด้วย
โดยในเวลานี้ หลุยส์ ฟาน กัล ผู้จัดการของ แมนเชสเตอร์ ยูไนเต็ด ก็มีแผนจะดันเขาขึ้นมาเล่นในทีมชุดใหญ่ เนื่องจากนักเตะกองหลังหลายรายของ ปีศาจแดง โดนโรคเดี้ยงทำร้ายกันยกใหญ่
วันที่ 28 กุมภาพันธ์ 2559 เจ้าตัวได้ประเดิมสนามให้กับทีมชุดแรกเมื่อในนัดที่ทีมปีศาจแดง เอาชนะ อาร์เซนอล 3 - 2 โดยโฟซู-เมนซาห์ได้ลงสนามเป็นตัวสำรองแทน มาร์กอส โรโฮ ในนาทีที่ 55
โฟซู-เมนซาห์มีน้องชายคือ ปอล โฟซู-เมนซาห์ เป็นนักเตะเยาวชนของ อาแจ็กซ์ ซึ่งปัจจุบันได้มาร่วมฝึกซ้อมกับทีมปีศาจแดง
เส้นขนานที่ 35 องศาเหนือ
เส้นขนานที่ 35 องศาเหนือ คือวงกลมละติจูดที่ 35 องศา ด้านเหนือของระนาบศูนย์สูตรโลก เส้นนี้ลากผ่านทวีปแอฟริกา ทะเลเมดิเตอร์เรเนียน ทวีปเอเชีย มหาสมุทรแปซิฟิก ทวีปอเมริกาเหนือ และมหาสมุทรแอตแลนติก
ในสหรัฐอเมริกา เส้นขนานนี้กำหนดเป็นเส้นแบ่งเขตทางใต้ของรัฐเทนเนสซี, และเส้นแบ่งเขตระหว่างรัฐนอร์ทแคโรไลนา และรัฐจอร์เจีย
ที่ละติจูดนี้ ดวงอาทิตย์จะมองเห็นได้เป็นเวลา 14 ชั่วโมง 31 นาที ในระหว่างครีษมายัน และ 9 ชั่วโมง 48 นาที ในระหว่างเหมายัน
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 35° เหนือลากผ่านพื้นที่ดังนี้:
รายชื่อการ์ตูนทีวีแอนิเมชันทางสถานีโทรทัศน์เอ็มคอตเอชดี
รายชื่อการ์ตูนทีวีแอนิเมชันทางสถานีโทรทัศน์เอ็มคอตเอชดี (รวมไปถึงสมัยไทยทีวีช่อง 4 ไทยทีวีสีช่อง 9 (ไทยทีวีสีช่อง 9 อ.ส.ม.ท.) และโมเดิร์นไนน์ทีวี) และ เอ็มคอตแฟมิลี
ทางของฝุ่น
"ทางของฝุ่น (Dust)" เป็นซิงเกิลลำดับที่ 3 ของ อะตอม-ชนกันต์ รัตนอุดม ประพันธ์เนื้อร้อง-แต่งทำนองโดย อะตอม-ชนกันต์ รัตนอุดม และเรียบเรียงโดย กันต์ รุจิณรงค์, กวิน อินทวงษ์ และบริพัตร หวานคำเพราะ ออกจำหน่ายในวันที่ 18 กุมภาพันธ์ พ.ศ. 2559
นอกจากนี้"หน้ากากเจ้าชาย (ดาว ขำมิน)"ยังใช้เพลงนี้ในการแข่งขัน Ep.7 ในรายการ The Mask Singer หน้ากากนักร้อง ซีซั่นที่ 1 อีกด้วย
เนื้อหาเพลงนี้กล่าวถึงจุดจบของความรัก เมื่ออีกฝ่ายนั้นต้องการให้คนที่เขารักไปพบคนใหม่ที่ดีและทำให้คนรักของเขามีความสุขมากกว่า โดยไม่ต้องเป็นห่วงความรู้สึกของเขาเพราะที่น้ำตาไหลออกมานั้นเป็นแค่เพียงฝุ่นที่เข้าตา แค่เพียงเนื้อหาของเพลงก็กระแทกใจหลายคนไปเต็มๆ บวกด้วยน้ำเสียงนุ่มๆของหนุ่มอะตอม และเครื่องดนตรีเป่าที่ช่วยขับกล่อมความเศร้าออกมาก็ทำให้เพลงนี้น่าจะฮิตตามเพลงก่อนหน้าได้เป็นอย่างดี
เพลง ทางของฝุ่น (Dust) ติดอันดับสูงสุด 1 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 29 กุมภาพันธ์ พ.ศ. 2559 ที่มีคนดาวน์โหลดมากที่สุด
รางวัลสตาร์พิคส์ ครั้งที่ 6 ประจำปี พ.ศ. 2551
1. ภาพยนตร์ยอดเยี่ยม: กอด (GTH)
2. ผู้กำกับยอดเยี่ยม: คงเดช จาตุรันต์รัศมี - กอด
3. นักแสดงนำชายยอดเยี่ยม: อนันดา เอเวอริ่งแฮม - Happy Birthday
4. นักแสดงนำหญิงยอดเยี่ยม: วาสนา ชลากร - แปดวันแปลกคน
5. นักแสดงสมทบชายยอดเยี่ยม: สรพงศ์ ชาตรี - องค์บาก 2
6. นักแสดงสมทบหญิงยอดเยี่ยม: โฟกัส จีระกุล - ปิดเทอมใหญ่ หัวใจว้าวุ่น
7. บทภาพยนตร์ยอดเยี่ยม: กอด - คงเดช จาตุรันต์รัศมี
8. กำกับภาพยอดเยี่ยม: Wonderful Town - ม.ร.ว.อัมพรพล ยุคล
9. ลำดับภาพยอดเยี่ยม: สะใภ้บรื๋อ..อ์อ์ - สุนิตย์ อัศวินิกุล
10. กำกับศิลป์ยอดเยี่ยม: ปืนใหญ่จอมสลัด - เอก เอี่ยมชื่น, สุประสิทธิ์ ภูตะคาม, นิคม เจนพนัส และ บรรพต งามขำ
11. ดนตรีประกอบยอดเยี่ยม: Wonderful Town - Koichi Shimizu และ Zai Kuning
12. ภาพยนตร์ยอดนิยม: ปิดเทอมใหญ่ หัวใจว้าวุ่น (GTH)
เธอคือทุกอย่าง
"เธอคือทุกอย่าง" เป็นซิงเกิลและเพลงประกอบละคร คู่หูคู่เฮี้ยน 2 ของวงเครสเชนโด้ คู่กับ มาเรียม เกรย์ ในปี พ.ศ. 2558 ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย นรเทพ มาแสง (นอ) ออกจำหน่ายในวันที่ 23 กรกฎาคม พ.ศ. 2558เพลง "เธอคือทุกอย่าง" ติดอันดับสูงสุด 61 ของชาร์ต GMM Grammy Gmember Song Chart Top 100 ประจำวันที่ 16 พฤศจิกายน พ.ศ. 2558 จากการจัดอันดับของเว็บไซต์ Gmember.com
รางวัลสตาร์พิคส์ ครั้งที่ 8 ประจำปี พ.ศ. 2553
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล ผู้ชนะรางวัล จะเน้นด้วย ตัวหนา
แมกซ์ ไทเลอร์
แมกซ์ ไทเลอร์ (; 30 มกราคม ค.ศ. 1899 – 11 สิงหาคม ค.ศ. 1972) เป็นนักวิทยาไวรัสชาวแอฟริกาใต้/อเมริกัน เกิดที่กรุงพริทอเรีย สาธารณรัฐแอฟริกาใต้ (ประเทศแอฟริกาใต้ในปัจจุบัน) เป็นบุตรของเอมม่า เจกก์และเซอร์อาร์โนลด์ ไทเลอร์ นักวิทยาแบคทีเรียและสัตวแพทย์ เรียนจบจากโรงเรียนแพทย์ มหาวิทยาลัยเคปทาวน์ในปี ค.ศ. 1918 ก่อนจะเดินทางไปเรียนต่อที่โรงเรียนแพทย์ โรงพยาบาลเซนต์โทมัส, ราชวิทยาลัยแห่งลอนดอนและโรงเรียนลอนดอนเพื่อสุขศาสตร์และเวชศาสตร์เขตร้อนที่กรุงลอนดอน ประเทศอังกฤษ ในปี ค.ศ. 1922 ไทเลอร์ทำงานที่มหาวิทยาลัยฮาร์วาร์ดในเมืองเคมบริดจ์ ประเทศสหรัฐอเมริกา และเป็นผู้ช่วยของแอนดรูว์ เซลลาดส์ ไทเลอร์และเซลลาดส์ได้พิสูจน์ว่าไข้เหลืองเกิดจากการติดเชื้อไวรัส ไม่ใช่เชื้อแบคทีเรีย ต่อมาในปี ค.ศ. 1930 ไทเลอร์ย้ายไปทำงานที่สถาบันร็อกเกอะเฟลเลอร์ในนครนิวยอร์ก ไทเลอร์และเพื่อนร่วมงาน ฮิว สมิธได้ร่วมกันพัฒนาวัคซีนรักษาไข้เหลืองจนสำเร็จในปี ค.ศ. 1937 จากผลงานนี้ทำให้ไทเลอร์ได้รับรางวัลโนเบลสาขาสรีรวิทยาหรือการแพทย์ในปี ค.ศ. 1951 เป็นบุคคลได้รับรางวัลโนเบลคนแรกที่เกิดในทวีปแอฟริกา ต่อมาในปี ค.ศ. 1964 ไทเลอร์ดำรงตำแหน่งศาสตราจารย์ด้านระบาดวิทยาและสาธารณสุขศาสตร์ มหาวิทยาลัยเยล ก่อนจะเกษียณตัวเองในปี ค.ศ. 1967
ไทเลอร์แต่งงานกับลิเลียน เกรแฮม ในปี ค.ศ. 1928 มีบุตรสาวด้วยกัน 1 คน ไทเลอร์เสียชีวิตที่เมืองนิวเฮเวนในปี ค.ศ. 1972
จางเจียเจีย
จางเจียเจีย (อักษรจีนตัวย่อ: 张家界; อักษรจีนตัวเต็ม: 張家界; pinyin: "Zhāngjiājiè") เป็นเมืองระดับจังหวัดในมณฑลหูหนาน ประเทศสาธารณรัฐประชาชนจีน ประกอบไปด้วยเขตปกครองและเทศมณฑล และ  ในเมืองนี้มีอู่หลิงยฺเหวียนซึ่งถูกจัดเป็นหนึ่งในมรดกโลกโดยยูเนสโก รวมไปถึง ซึ่งจัดโดย
เมืองนี้เคยถูกเรียกว่าต้ายง (大庸) และมีประวัติยาวนานตั้งแต่ 221 ปีก่อนประวัติศาสตร์ ผู้คนได้อาศัยอยู่ทั้งสองฝากของ  (แม่น้ำหลักในจางเจียเจีย) ซึ่งตอนนี้อยู่ในเขตของเมืองจางเจียเจีย มานานตั้งแต่สมัยยุคหิน การตั้งรกรากของมนุษย์ในบริเวณนี้นั้นย้อนไปกว่าหนึ่งแสนปี เทียบได้กับเขตที่เป็นที่รู้จักอย่างซีอาน ปักกิ่ง และอื่นๆ ในปีพ.ศ. 2529 Academy of Chinese Social Science discovered Stone Age relics in Cili County ได้พบเครื่องหินกว่า 108 ชิ้นซึ่งคาดว่าถูกทำขึ้นเมื่อมากกว่าหนึ่งแสนปีที่แล้ว จากนั้นไม่นานในปีพ.ศ. 2531 Archaeological Institute ของมณฑลหูหนานยังเจอโบราณวัตถุอื่นๆในเทศมณฑลซางจี รวมไปถึงเครื่องหินซึ่งคาดว่ามีอายุกว่าหนึ่งแสนปี
เมื่อหมื่นปีก่อน ผู้คนที่อาศัยอยู่ในเขตซึ่งปัจจุบัณคือเมืองจางเจียเจียได้ใช้ไฟในการทำเครื่องปั้นดินเผา นักโบราณคดีเจอโบราณวัตถุของเครื่องปั้นเหล่านี้มากกว่า 20 ชิ้นด้วยกันในเทศมณฑลซิลี ส่วนในเทศมณฑลซางจีได้มีการค้นพบหม้อซึ่งมีลายที่เป็นเอกลักษณ์และคาดว่ามีอายุกว่าหมื่นปี ในสมัยนั้นการเผาเครื่องปั้นดินเผาเป็นเทคนิคที่ก้าวหน้าที่สุดในประเทศจีน ความก้าวหน้าทางเทคโนโลยีในการใช้เครื่องมือหินและเครื่องปั้นดินเผาดูเหมือนจะเป็นการบ่งบอกว่าพื้นที่นี้มีการพัฒนาทางวัฒนธรรมอย่างกว้างขวาง ทว่าเป็นสังคมที่การพัฒนานั้นคงอยู่ไม่นานจึงลดลงและถูกแทนด้วยอำนาจอื่นในพื้นที่ เนื่องด้วยที่ตั้งทางภูมิศาสตร์ของจางเจียเจีย พื้นที่ที่ยังไม่ได้พัฒนา และภูมิประเทศที่เป็นภูเขาทำให้การปลูกพืชผักนั้นทำได้ยาก จึงไม่แปลกใจที่จะเกิดการยึดอำนาจขึ้นได้ไม่ยาก
ชื่อของเมืองจางเจียเจียถูกนำมาใช้เมื่อปีพ.ศ. 2537 หลังจากอุทยานแห่งชาติในอู่หลิงยฺเหวียน (武陵源) ถูกยกให้เป็นมรดกโลกโดยยูเนสโกในปีพ.ศ. 2535 เพื่อให้มีความโดดเด่นมากขึ้น ชื่อจางเจียเจี้ยมาจากหมู่บ้านเล็กๆในเขตเดียวกันซึ่งต้อนนี้ได้กลายเป็นสถานที่ท่องเที่ยวที่ได้รับความนิยม ทั้งสามตัวอักษรของชื่อ (张家界) สามารถตีความได้ดังนี้ "จาง" (张) เป็นนามสกุลทั่วไปในประเทศจีน "เจีย" (家) แปลได้ว่า "ครอบครัว" และ "เจี้ย" (界) แปลว่า "บ้านเกิด" โดยแปลได้ว่า "บ้านเกิดของครอบครัวจาง" ชื่อนี้เกี่ยวข้องกับนายพลฮั่น จางเลี่ยง ซึ่งได้ย้ายมาอยู่ในพื้นที่นี้หลังจาก หลิวปัง จักรพรรดิ์ฮั่น ได้เริ่มสังหารผู้ช่วยและนายพลซึ่งช่วยให้เขาได้ขึ้นครองบัลลังก์ เมืองนี้จึงถูกตั้งชื่อตามตระกูลจางซึ่งมาตั้งรกรากที่นี้
จังหวัดนี้เป็นสถานที่ท่องเที่ยวสะส่วนใหญ่ นักท่องเที่ยวส่วนใหญ่เป็นชาวจีนและผู้คนจากประเทศในทวีปเอเชียอื่นๆเช่นเกาหลี นอกจากนี้ความนิยมยังเพิ่มขึ้นในหมู่นักท่องเที่ยวต่างชาติอีกด้วย
อู่หลิงยฺเหวียน ประกอบไปด้วย   (天子山)  ทะเลสาบเป่าเฟิง (宝峰湖) และ  โซวฉีแวลลีย์ (索溪峪) และเป็นสถานที่ท่องเที่ยวและที่ถ่ายภาพยนต์ที่เป็นที่นิยม
นอกจากนี้ในเขตจางเจียเจียยังมีถ้ำมังกรเหลือง (黄龙洞) และ ถ้ำหลงหวังต้ง (龙王洞) ซึ่งขึ้นชื่อในการเกิดของก้อนหินธรรมชาติ (คล้ายกับที่อู่หลิงยฺเหวียน) และ น้ำตกสูงใต้ดิน ลิฟท์แก้ว ไป่หลง ก็อยู่ในเขตนี้เช่นกัน
สนามบินจางเจียเจียมีบริการรับส่งสู่สนามบินหลักในประเทศจีน สนามบินนั้นห่างจากตัวเมืองประมาณ 5 กิโลเมตร และห่างประมาณ 30 กิโลเมตรจากอู่หลิงยฺเหวียน นอกจากนั้นยังมีเที่ยวบินระหว่างประเทศจากเมืองอื่นๆ เช่น ฉางซา ปักกิ่ง เซี่ยงไฮ้ กว่างโจว รวมไปถึงเที่ยวบินระหว่างจางเจียเจียและโซล ปูซาน
เมืองพี่น้องและเมืองแฝดของจางเจียเจียได้แก่
อีเอ็ม เอนเตอร์เทนเมนท์
บริษัท อีเอ็ม เอนเตอร์เทนเมนท์ จำกัด () บริษัทค่ายเพลงและบริหารจัดการศิลปินในเครือบริษัท ทีวี ธันเดอร์ บริหารงานโดย ณฐกฤต วรรณภิญโญ
ซึ่งทางบริษัทได้จดทะเบียนเมื่อวันที่ 17 พฤษภาคม 2556 พร้อมด้วยทุนจดทะเบียน 5 ล้านบาทโดยมีวง ทวีนีส์ไนน์ตีส์ เป็นศิลปินเบอร์แรก
เส้นขนานที่ 36 องศาเหนือ
เส้นขนานที่ 36 องศาเหนือ คือวงกลมละติจูดที่ 36 องศา ด้านเหนือของระนาบศูนย์สูตรโลก เส้นนี้ลากผ่านทวีปแอฟริกา ทะเลเมดิเตอร์เรเนียน ทวีปเอเชีย มหาสมุทรแปซิฟิก ทวีปอเมริกาเหนือ และมหาสมุทรแอตแลนติก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 36° เหนือลากผ่านพื้นที่ดังนี้
เจ้าจอมมารดาแย้ม ในรัชกาลที่ 2
เจ้าจอมมารดาแย้ม เป็นนางละครที่มีชื่อเสียงนางหนึ่งมีสมญาว่า แย้มอิเหนา ภายหลังเรียกกันว่า คุณโตแย้ม ที่รับราชการสนองพระเดชพระคุณเป็นพระสนมในพระบาทสมเด็จพระพุทธเลิศหล้านภาลัย
เจ้าจอมมารดาแย้ม เป็นธิดาของพระยาไกรเพ็ชรรัตนสงคราม (ทองดี) เธอเป็นศิษย์คนหนึ่งของสมเด็จพระสัมพันธวงศ์เธอ เจ้าฟ้าจุ้ย กรมหลวงพิทักษ์มนตรี เจ้าจอมมารดาแย้มจึงเป็นนางละครผู้มีชื่อในรัชกาลพระบาทสมเด็จพระพุทธเลิศหล้านภาลัย ที่โดดเด่นจากแสดงเป็นอิเหนา จึงรับสมญาว่าแย้มอิเหนา แล้วรับราชการสนองพระเดชพระคุณเป็นพระสนมในพระบาทสมเด็จพระพุทธเลิศหล้านภาลัย มีพระราชธิดาเพียงพระองค์เดียวคือ พระเจ้าบรมวงศ์เธอ พระองค์เจ้ามารยาตร (ประสูติ: 2 กุมภาพันธ์ 2365 — สิ้นพระชนม์: ในรัชกาลที่ 4)
ด้วยความที่เธอเป็นนางละครผู้มีชื่อเสียง หลังพระบาทสมเด็จพระพุทธเลิศหล้านภาลัยสวรรคต จึงหวนมาเป็นครูละครและถ่ายทอดวิชาแก่ศิษย์จนเป็นนางละครที่มีชื่อเสียงเช่นกันคือ ท้าววรจันทร์ (เจ้าจอมมารดาวาด ในรัชกาลที่ 4) และเจ้าจอมมารดาเขียน ในรัชกาลที่ 4 เจ้าจอมมารดาแย้มมีศิษย์คนหนึ่งที่สามารถจดจำท่าและจังหวะจะโคนได้อย่างแม่นยำ เธอจึงตั้งชื่อให้ศิษย์คนนั้นว่า "แย้ม" เช่นเธอ ซึ่งต่อมาเป็นหม่อมละครของสมเด็จเจ้าพระยาบรมมหาศรีสุริยวงศ์ (ช่วง บุนนาค) ซึ่งลูกศิษย์รุ่นหลังที่สืบทอดวิชามาจากท่านก็เป็นผู้วางรากฐานการเรียนการสอนและรูปแบบการแสดงแก่กรมศิลปากรที่ตกทอดมาถึงยุคปัจจุบัน
ในปัจฉิมวัย เจ้าจอมมารดาแย้มได้รับคำเชิญจากท้าววรจันทร์ (เจ้าจอมมารดาวาด) ซึ่งเป็นลูกศิษย์คนหนึ่ง ให้มาพำนักที่วังปากคลองตลาดร่วมกันเมื่อปี พ.ศ. 2420 ซึ่งเป็นช่วงที่เธอเจ็บป่วย ดังนั้นเจ้าจอมมารดาแย้มจึงมอบหน้าที่การปลงศพและทรัพย์สมบัติที่มีอยู่ทั้งหมดให้แก่ท้าววรจันทร์ แต่สิ้นพิธีปลงศพเจ้าจอมมารดาแย้มแล้ว ท้าววรจันทร์ได้มอบทรัพย์สมบัติดังกล่าวให้แก่หลานของเจ้าจอมมารดาแย้ม
โปเกมอน เอกซ์และวาย
โปเกมอนภาคเอกซ์ และโปเกมอนภาควาย () เป็นวิดีโอเกมสวมบทบาทพัฒนาโดยบริษัทเกมฟรีก และจำหน่ายโดยนินเท็นโด สำหรับเครื่องเล่นนินเท็นโด 3ดีเอส เกมเป็นเกมลำดับแรกในเจนเนอเรชันที่หกของเกมชุด"โปเกมอน" เกมประกาศเปิดตัวครั้งแรกในวันที่ 8 มกราคม ค.ศ. 2013 โดยซะโตะรุ อิวะตะ ผ่านรายการนินเท็นโดไดเรกต์ ทั้งภาค"เอกซ์"และ"วาย"ออกจำหน่ายทั่วโลกในวันที่ 12 ตุลาคม ค.ศ. 2013 ทำให้เป็นเกมแรกที่นินเท็นโดวางจำหน่ายพร้อมกันทั่วโลกในทุกภูมิภาค
เช่นเดียวกับภาคก่อนหน้า แต่ละเกมเป็นการเดินทางของโปเกมอนเทรนเนอร์หนุ่มสาว (และเพื่อน ๆ ของเทรนเนอร์) ขณะที่พวกเขาคอยฝึกฝนโปเกมอนไปด้วย ครั้งนี้ เนื้อเรื่องเกิดขึ้นที่ภูมิภาคคาลอส ยึดตามประเทศฝรั่งเศส โดยวัตถุประสงค์ของเกมคือกำจัดองค์กรอาชญากรรมชื่อ ทีมแฟลร์ (Team Flare) ขณะที่ต้องพยายามเข้าแข่งขันโปเกมอนลีกแชมเปียน (Pokémon League Champion) ด้วย ภาคเอกซ์และวายนำเสนอโปเกมอนสายพันธุ์ใหม่ 72 ชนิด และมีคุณสมบัติใหม่ เช่น รูปแบบภูติ (Fairy) การแต่งตัวตัวละคร ระบบการต่อสู้และกลไกการฝึกฝนที่ปรับใหม่ และกราฟิก 3 มิติหลายเหลี่ยมที่แก้ไขใหม่ทั้งหมด (แทนที่สไปรต์ที่ใช้ในเจนเนอเรชันเก่า) โปเกมอนร่างใหม่ที่เรียกว่า "เมกาอีโวลูชัน" (Mega Evolution) ให้ผู้เล่นพัฒนาร่างต่อจากร่างสุดท้ายออกไปอีก โดยปัจจุบันมีร่างใหม่ 30 ร่าง เกมทั้งสองภาคเป็นอิสระต่อกัน แต่นำเสนอโครงเรื่องเหมือนกัน และแม้ว่าจะสามารถเล่นแยกกันได้ การแลกเปลี่ยนโปเกมอนระหว่างสองเกมเป็นสิ่งจำเป็นที่จะทำให้ผู้เล่นสะสมโปเกมอนได้ทุกสายพันธุ์
ขณะออกจำหน่าย ภาคเอกซ์และวายได้รับการตอบรับที่ดีจากนักวิจารณ์ที่ยกย่องระบบการเล่นที่ก้าวหน้าไป และนวัตกรรมครั้งใหญ่ที่ผู้พัฒนานำมาสู่แฟรนไชส์ เกมซึ่งได้รับความคาดหวังสูง ประสบความสำเร็จเชิงพาณิชย์ ขายได้ 4 ล้านหน่วยทั่วโลกในสุดสัปดาห์แรก เอาชนะ"ภาคแบล็กและไวต์" และทำให้เป็นเกมที่ขายได้เร็วที่สุดสำหรับเครื่อง 3ดีเอส นับถึงเดือนธันวาคม ค.ศ. 2015 เกมขายได้ 14.46 ล้านหน่วย กลายเป็นเกมที่ขายดีที่สุดในเครื่องเล่นดังกล่าว
จันทรุปราคา กันยายน พ.ศ. 2558
จันทรุปราคาเต็มดวง เกิดขึ้นระหว่างวันที่ 27 ถึง 28 กันยายน พ.ศ. 2558 โดยสังเกตได้ในช่วงเย็นวันอาทิตย์ที่ 27 กันยายน ในทวีปอเมริกา ขณะที่ในทวีปยุโรป ทวีปแอฟริกา และตะวันออกกลาง มองเห็นได้ในเวลาใกล้เช้ามืดของวันที่ 28 กันยายน โดยครั้งนี้เป็นจันทรุปราคาเต็มดวงครั้งที่สองในปี พ.ศ. 2558 และเป็นครั้งสุดท้ายของ"เทแทรด" (จันทรุปราคาเต็มดวงสี่ครั้งในชุด) โดยครั้งอื่น ๆ เกิดขึ้นในวันที่ 15 เมษายน พ.ศ. 2557 8 ตุลาคม พ.ศ. 2557 และ 4 เมษายน พ.ศ. 2558
ขณะกึ่งกลางปรากฏการณ์ ดวงจันทร์มีขนาดใหญ่กว่าปกติเนื่องจากเพิ่งโคจรผ่านเข้าใกล้โลกมากที่สุดในปี พ.ศ. 2558 เพียง 59 นาที ในบางครั้งเรียกว่า ซูเปอร์มูน นั่นคือดวงจันทร์มีขนาดเชิงมุมเมื่อสังเกตจากโลกใหญ่กว่า 34' ซึ่งครั้งนี้มองเห็นได้โดยตรงเหนือศีรษะของชายฝั่งด้านตะวันออกเฉียงเหนือของบราซิล
จันทรุปราคาเต็มดวงครั้งนี้มืดกว่าที่คาดหมายไว้ ซึ่งอาจมีสาเหตุมาจากการปะทุของภูเขาไฟครั้งล่าสุด (ในเดือนเมษายน) ของภูเขาไฟกัลบูโก
อุปราคาสามารถมองเห็นได้เหนือทวีปยุโรป ตะวันออกกลาง ทวีปแอฟริกา และทวีปอเมริกา
อุปราคาครั้งนี้ ดวงจันทร์มีขนาดเชิงมุมปรากฏใหญ่กว่า จันทรุปราคา เมษายน พ.ศ. 2558 12.9% วัดได้ที่ 29.66' และ 33.47' ในเส้นผ่านศูนย์กลางจากศูนย์กลางของโลก ซึ่งเปรียบเทียบอยู่ในภาพจำลอง
ซูเปอร์มูน คือ ความบังเอิญของดวงจันทร์เต็มดวงหรือจันทร์ดับ ขณะที่โคจรเข้าใกล้โลกที่สุดในวงโคจร ผลที่ได้คือขนาดปรากฏของดวงจันทร์จะใหญ่ที่สุดเมื่อมองจากโลก
จันทรุปราคาเกิดขึ้นเมื่อดวงจันทร์เคลื่อนผ่านภายในเงามืด (เงา) ของโลก ขณะที่เริ่มอุปราคา เงาแรกของโลกจะทำให้ดวงจันทร์มืดลงเล็กน้อย หลังจากนั้น เงาจะเริ่ม "ปกคลุม" ส่วนของดวงจันทร์ เปลี่ยนแปลงให้มันเริ่มมีสีน้ำตาลอมแดงเข้ม (โดยปกติ สีสามารถปรวนแปรได้ขึ้นอยู่กับเงื่อนไขในชั้นบรรยากาศ) ดวงจันทร์จะปรากฏเป็นสีแดงเนื่องจากการกระจัดกระจายของเรย์ลี (เป็นปรากกฎการณ์เดียวกันกับที่ทำให้ดวงอาทิตย์เป็นสีแดงขณะตก) และการหักเหแสงนั้นโดยชั้นบรรยากาศของโลกเข้าสู่เงามืด
ตามการจำลองแสดงให้เห็นถึงลักษณะภายนอกโดยประมาณของดวงจันทร์ ขณะกำลังเคลื่อนที่ผ่านเงาของโลก ความสว่างของดวงจันทร์เพิ่มขึ้นภายในเงามัว บางส่วนตอนเหนือของดวงจันทร์เคลื่อนเข้าใกล้ศูนย์กลางเงา ทำให้บริเวณนั้นมืดที่สุด และมีลักษณะภายนอกโดยมากเป็นสีแดง
* ดิถีขณะเงามัวของอุปราคาจะมีการเปลี่ยนแปลงปรากฏกับดวงจันทร์เพียงเล็กน้อยและโดยทั่วไปไม่น่าสังเกต
จันทรุปราคาหนึ่งจากสี่ครั้งในชุดช่วงสั้น ณ จุดโหนดลงในวงโคจรของดวงจันทร์
ในชุดปีจันทรคติ จะวนซ้ำหลังจาก 12 ลูเนชัน หรือ 354 วัน (เคลื่อนกลับประมาณ 10 วันในปีต่อเนื่องกัน) เนื่องจากการเลื่อนวันที่ เงาของโลกจะอยู่ประมาณ 11 องศาทางตะวันตกในเหตุการณ์ต่อเนื่องกัน
จันทรุปราคาจะอยู่ข้างหน้าหรือตามหลังสุริยุปราคา 9 ปี 5.5 วัน (ครึ่งแซรอส) จันทรุปราคานี้เกี่ยวข้องกับสองสุริยุปราคาวงแหวนในแซรอสดวงอาทิตย์ที่ 144
ได้ไหม
ได้ไหม สตูดิโออัลบั้มชุดที่ 19 และชุดสุดท้ายของวง แกรนด์เอ็กซ์ ออกวางแผงเมื่อเดือนพฤศจิกายน 2531 กับ นิธิทัศน์ โปรโมชั่น หลังจากจบการโปรโมตอัลบั้มพิเศษรวมเพลงพระราชนิพนธ์แล้ว เพชร พิทพล และ จอนนี่ แอนโฟเน่ ได้ขอลาออกจากวงทำให้ในอัลบั้มชุดนี้ทางวงได้ต้อนรับสมาชิกคนสุดท้ายคือ จาคมัย ศรีวาลัย ในตำแหน่งมือกลองแทน ประสิทธิ์ ไชยะโท ที่ขยับไปทำหน้าที่โปรดิวเซอร์คู่กับ นคร เวชสุภาพรพร้อมกันนี้ยังได้มีการปรับเปลี่ยนตำแหน่งในวงโดย เอ อริชัย ได้ขยับมาเล่นเบสแทนและ โอ่๋ ไอศูรย์ ได้เล่นกีตาร์พร้อมกับร้องนำคู่กับ ไก่ สุธี
โดยอัลบั้มชุดนี้มีเพลงดังได้แก่ ได้ไหม,ฝืด,ผูกพัน และ เกิดเป็นผู้ชาย ซึ่งเพลงเกิดเป็นผู้ชายนั้นมาจากปลายปากกาของ จันทนีย์ อูนากูล เจ้าของเพลงดังอย่าง สายชล และในมิวสิคเพลงนี้ได้พระเอกชื่อดังในยุคนั้นอย่าง เอ็ม สุรศักดิ์ วงศ์ไทย มาเป็นพระเอกมิวสิค
หลังจากแรงโปรโมตอัลบั้มชุดนี้ได้ซาลงทางวงจึงตัดสินใจยุบวงลงในที่สุดและสมาชิกในวงก็ได้แยกย้ายกันไป
เส้นเมริเดียนที่ 21 องศาตะวันตก
เส้นเมริเดียนที่ 21 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก กรีนแลนด์ ไอซ์แลนด์ มหาสมุทรแอตแลนติก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 21 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 159 องศาตะวันออก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 20 องศาตะวันตกลากผ่านพื้นที่ดังนี้:
วอลเลย์บอลหญิงในโอลิมปิกฤดูร้อน 2016 – รอบคัดเลือกโซนอเมริกาใต้
การแข่งขันรอบคัดเลือกอเมริกาใต้สำหรับวอลเลย์บอลหญิงในโอลิมปิกฤดูร้อน 2016 จัดขึ้นในบารีโลเช, ประเทศอาร์เจนตินา ตั้งแต่วันที่ 6–10 มกราคม พ.ศ. 2559 โดยผู้ชนะจะผ่านเข้าแข่งขันโอลิมปิกฤดูร้อน 2016 ส่วนทีมอันดับที่ 2 จะเข้าแข่งขันในโอลิมปิกรอบคัดเลือกระดับโลก และทีมอันดับที่ 3 จะเข้าแข่งขันในโอลิมปิกรอบคัดเลือกระดับทวีป
5 ทีมได้รับการยืนยันในเข้าร่วมแข่งขัน ส่วนทีมบราซิลไม่มีส่วนร่วมในการคัดเลือกเพราะได้สิทธิเจ้าภาพโอลิมปิกฤดูร้อน 2016 จึงผ่านการคัดเลือกโดยอัตโนมัติสำหรับการแข่งขันรอบคัดเลือก
เส้นเมริเดียนที่ 66 องศาตะวันออก
เส้นเมริเดียนที่ 66 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปยุโรป ทวีปเอเชีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 66 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 114 องศาตะวันตก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 66 องศาตะวันออกลากผ่านพื้นที่ดังนี้:
เส้นเมริเดียนที่ 81 องศาตะวันออก
เส้นเมริเดียนที่ 81 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 81 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 99 องศาตะวันตก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 81 องศาตะวันออกลากผ่านพื้นที่ดังนี้:
เส้นเมริเดียนที่ 86 องศาตะวันออก
เส้นเมริเดียนที่ 86 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 86 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 94 องศาตะวันตก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 86 องศาตะวันออกลากผ่านพื้นที่ดังนี้:
เส้นเมริเดียนที่ 87 องศาตะวันออก
เส้นเมริเดียนที่ 87 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 87 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 93 องศาตะวันตก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 86 องศาตะวันออกลากผ่านพื้นที่ดังนี้:
เส้นเมริเดียนที่ 89 องศาตะวันออก
เส้นเมริเดียนที่ 89 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 89 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 91 องศาตะวันตก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 89 องศาตะวันออกลากผ่านพื้นที่ดังนี้:
จันทรุปราคา มกราคม พ.ศ. 2561
จันทรุปราคาเต็มดวงเกิดขึ้นเมื่อวันที่ 31 มกราคม พ.ศ. 2561 เนื่องจากดวงจันทร์อยู่ใกล้จุดปลายระยะทางวงโคจร เมื่อวันที่ 30 มกราคม จึงเรียกได้ว่า "ซูเปอร์มูน" โดยซูเปอร์มูนครั้งก่อน เกิดขึ้นเมื่อเดือนกันยายน พ.ศ.​ 2558
นอกจากนี้ปรากฏการณ์ดังกล่าวยังเรียกว่าบลูมูน ซึ่งเป็นวันที่ดวงจันทร์เต็มดวงครั้งที่สองของเดือนมกราคม พ.ศ.​ 2561 นอกจากนั้น ยังได้รับการกล่าวถึงในสื่อมวลชนว่า "ซูเปอร์บลูบลัดมูน" (Super Blue Blood Moon)คำว่า "บลัด (blood)" มีนัยยะสื่อถึงสีแดงดั่งโลหิตของดวงจันทร์ระหว่างปรากฎการณ์จันทรุปราคา ปรากฏการณ์นี้เกิดขึ้นครั้งล่าสุดเมื่อวันที 30 ธันวาคม พ.ศ. 2409 สำหรับซีกโลกตะวันออก และก่อนหน้านั้น เมื่อวันที่ 31 มีนาคม พ.ศ. 2409 ครั้งต่อไปจะเกิดขึ้นในวันที่ 31 มกราคม พ.ศ. 2580 ในอีกหนึ่งรอบวัฏจักรเมตอน (19 ปี)
จันทรุปราคาเกิดขึ้นเมื่อพระจันทร์เคลื่อนตัวผ่านระหว่างเงาของโลก เริ่มด้วยการที่เงาของโลกทำให้พระจันทร์มีสีเข้มขึ้นเล็กน้อย ต่อมาเงาเริ่ม "บดบัง" ส่วนของดวงจันทร์ทำให้เกิดสีแดง-น้ำตาล (สีมักขึ้นอยู่กับสภาพชั้นบรรยากาศ พระจันทร์ดูเหมือนมีสีแดงเพราะการกระเจิงแบบเรเลห์ (Rayleigh scattering) ซึ่งเป็นปรากฏการเดียวกันกับที่ทำให้เกิดสีแดงขณะพระอาทิตย์ตกดิน และการหักเหของแสงนั้นโดยชั้นบรรยากาศโลกไปยังเงา
การจำลองต่อไปนี้แสดงถึงลักษณะคร่าว ๆ ของดวงจันทร์ขณะผ่านเงาของโลก ส่วนเหนือของดวงจันทร์ใกล้กับตรงกลางของเงามากที่สุด จึงเป็นจุดที่มีสีเข้มและแดงที่สุด
ปรากฎการณ์นี้เป็น "ซูเปอร์มูน" (Super Moon) ด้วยความที่ดวงจันทร์อยู่ใกล้ระยะทางที่ใกล้ที่สุดจากโลกในวงโคจรทำให้มีขนาดเส้นผ่าศูนย์กลางกว้างขึ้น 7% หรือมีพื้นที่ใหญ่ขึ้น 14% เมื่อเทียบกับขนาดเฉลี่ยของดวงจันทร์ จันทรุปราคาซูเปอร์มูนครั้งก่อนเกิดขึ้นเมื่อเดือนกันยายน พ.ศ.​ 2558
พระจันทร์เต็มดวงของวันที่ 31 มกราคม พ.ศ.​ 2561 เป็นพระจันทร์เต็มดวงครั้งที่สองของเดือน (ในเขตเวลาส่วนใหญ่) ทำให้เรียกได้ว่าเป็น "บลูมูน"
นอกจากนี้ด้วยความที่มีสีส้มหรือสีแดง "เลือด" ระหว่างที่เกิดจันทรุปราคา สื่อจึงมักเรียกเหตุการณ์นี้ว่าเป็น "ซูเปอร์บลูบลัดมูน"
มหาสมุทรแปซิฟิกหันเข้าหาดวงจันทร์ขณะเกิดจันทรุปราคา เอเชียกลางและตะวันออก (รวมถึงส่วนใหญ่ของไซบีเรีย, ฟิลิปินส์, อินโดนีเซีย, นิวซีแลนด์ และส่วนใหญ่ของออสเตรเลีย มองเห็นดวงจันทร์ได้อย่างชัดเจนในท้องฟ้ายามค่ำ สำหรับเอเชียตะวันตก, เอเชียใต้, ตะวันออกกลาง และยุโรปตะวันออก จันทรุปราคาเกิดขึ้นขณะพระจันทร์กำลังขึ้น
เต็มดวงหรือเกือบเต็มดวงภาพ montageบางส่วน
อุปราคาครั้งนี้เป็นส่วนหนึ่งของชุดซารอสที่ 124
จันทรุปราคา มีนาคม พ.ศ. 2559
จันทรุปราคาเงามัวเกิดขึ้นในวันที่ 23 มีนาคม พ.ศ. 2559 ซึ่งเป็นอุปราคาครั้งแรกจากสามครั้งในปี พ.ศ. 2559
อุปราคาสามารถมองเห็นได้เหนือทวีปเอเชีย ทวีปออสเตรเลีย และส่วนมากของทวีปอเมริกาเหนือ
จันทรุปราคาหนึ่งจากสี่ครั้งในชุดช่วงสั้น ณ จุดโหนดลงในวงโคจรของดวงจันทร์
ในชุดปีจันทรคติ จะวนซ้ำหลังจาก 12 ลูเนชัน หรือ 354 วัน (เคลื่อนกลับประมาณ 10 วันในปีต่อเนื่องกัน) เนื่องจากการเลื่อนวันที่ เงาของโลกจะอยู่ประมาณ 11 องศาทางตะวันตกในเหตุการณ์ต่อเนื่องกัน
จันทรุปราคา ตุลาคม พ.ศ. 2556
จันทรุปราคาเงามัวเกิดขึ้นในวันที่ 18–19 ตุลาคม พ.ศ. 2556 ซึ่งเป็นอุปราคาครั้งสุดท้ายของอุปราคาสามครั้งในปี พ.ศ. 2556
อุปราคาครั้งนี้สามารถมองเห็นได้จากทวีปอเมริกา (ตอนใกล้จบปรากฏการณ์) ทวีปยุโรป ทวีปแอฟริกา และส่วนมากของทวีปเอเชีย (ตอนเริ่มต้นปรากฏการณ์สามารถมองเห็นได้จากเอเชียตะวันออก) ส่วนตะวันตกของฟิลิปปินส์ (รวมทั้งเวสเทิร์นลูซอนและปาลาวัน) สามารถมองเห็นจันทรุปราคาได้ขณะดวงจันทร์ตก
จันทรุปราคาหนึ่งจากสี่ครั้งในชุดช่วงสั้น ณ จุดโหนดลงในวงโคจรของดวงจันทร์
ในชุดปีจันทรคติ จะวนซ้ำหลังจาก 12 ลูเนชัน หรือ 354 วัน (เคลื่อนกลับประมาณ 10 วันในปีต่อเนื่องกัน) เนื่องจากการเลื่อนวันที่ เงาของโลกจะอยู่ประมาณ 11 องศาทางตะวันตกในเหตุการณ์ต่อเนื่องกัน
ฟอน
ฟอน (; , "เฟานุส"; , "เพาโนส") เป็นสัตว์ในเทพปกรณัมโรมัน ท่อนบนจากศีรษะลงไปถึงเอวเป็นมนุษย์แต่มีเขาและหูของแพะ ท่อนล่างจากเอวถึงเท้าเป็นแพะ อาศัยอยู่ในป่า มีความเกี่ยวข้องกับเซเทอร์ในเทพปกรณัมกรีก
ชาวโรมันเชื่อว่า ฟอนสร้างความกลัวให้แก่มนุษย์ที่กำลังเดินทางในสถานที่ที่เปลี่ยว และห่างไกลจากเมือง แต่สามารถช่วยบอกทางให้แก่มนุษย์ที่กำลังหลง สิ่งนี้พบได้ในนิทานเรื่อง เซเทอร์และนักเดินทาง (The Satyr and the Traveller) ซื่งชื่อเรื่องในภาษาละตินคือ "เฟานุส" (Faunus; แปลว่า ฟอน ในภาษาละติน) เดิมที ฟอนกับเซเทอร์เป็นสัตว์ที่ต่างกันมาก คือ ฟอนเป็นสัตว์ครึ่งมนุษย์ครึ่งแพะ ส่วนเซเทอร์เป็นคนแคระที่อัปลักษณ์ อ้วนล่ำสัน และมีขนมาก หรือบางทีเชื่อว่าเป็นคนป่ามีหูและหางของม้าหรือลา นอกจากนี้ เคยเชื่อกันว่าเซเทอร์มีเสน่ห์กับมนุษย์เพศหญิงมากกว่าฟอน และฟอนไม่ฉลาดเหมือนเซเทอร์
มากไปกว่านี้ ศาสนาโรมันโบราณมีเทพเจ้าชื่อ เฟานุส (Faunus) ซึ่งมักมีความเกี่ยวข้องกับป่าไม้ปกคลุมด้วยมนต์วิเศษ, เทพเจ้ากรีกชื่อว่า แพน (Pan) , และเทพเจ้าหญิงชื่อว่า เฟานา (Fauna) ซึ่งเป็นมนุษย์แพะ
จันทรุปราคา มีนาคม พ.ศ. 2549
จันทรุปราคาเงามัวเกิดขึ้นในวันที่ 14–15 มีนาคม พ.ศ. 2549 ซึ่งเป็นอุปราคาครั้งแรกจากสองครั้งในปี พ.ศ. 2549
อุปราคาครั้งนี้เป็นจันทรุปราคาเงามัวทั้งดวงไม่พบบ่อยสัมพัทธ์ ซึ่งดวงจันทร์ผ่านเข้าไปภายในเงามัวและไม่ผ่านเข้าไปในเงามืดของโลก
อุปราคาครั้งนี้สามารถมองเห็นได้จากทวีปแอฟริกา และทวีปยุโรป มองเห็นขณะดวงจันทร์ขึ้นได้ทางตะวันออกเฉียงเหนือของทวีปอเมริกาเหนือ ทั้งหมดของทวีปอเมริกาใต้ และมองเห็นขณะดวงจันทร์ตกได้เหนือทวีปเอเชียตะวันตก
มุมมองจำลองของโลกจากศูนย์กลางดวงจันทร์ขณะบดบังสูงสุด
อุปราคานี้เป็นส่วนหนึ่งของชุดซารอสที่ 138 ซึ่งเป็นครั้งที่ 29 จาก 83 ครั้งของจันทรุปราคาในชุดนี้ โดยจันทรุปราคาของชุดซารอส 138 นี้เริ่มต้นจากจันทรุปราคาเงามัวในวันที่ 5 ตุลาคม พ.ศ. 2046 (ค.ศ. 1503) เริ่มจันทรุปราคาบางส่วนในวันที่ 13 มิถุนายน พ.ศ. 2533 (ค.ศ. 1990) จะเริ่มจันทรุปราคาเต็มดวงในวันที่ 7 กันยายน พ.ศ. 2587 (ค.ศ. 2044) และจันทรุปราคาเต็มดวงครั้งสุดท้ายจะเกิดขึ้นในวันที่ 8 มิถุนายน พ.ศ. 3038 (ค.ศ. 2495) จันทรุปราคาบางส่วนครั้งสุดท้ายจะเกิดขึ้นในวันที่ 13 สิงหาคม พ.ศ. 3146 (ค.ศ. 2603) และจะสิ้นสุดชุดซารอสด้วยจันทรุปราคาเงามัวในวันที่ 30 มีนาคม พ.ศ. 3525 (ค.ศ. 2982)
มาตราด็องฌง
มาตราด็องฌงของความสว่างจันทรุปราคา คือ มาตราห้าขั้นที่เป็นประโยชน์สำหรับวัดการปรากฏและความสว่างของดวงจันทร์ ระหว่างจันทรุปราคา มาตรานี้ถูกนำเสนอโดยอ็องเดร-หลุยส์ ด็องฌง (André-Louis Danjon) ในปี ค.ศ. 1921 เมื่อเขาสันนิษฐานว่า ความสว่างของจันทรุปราคานั้นเกี่ยวข้องกับวัฏจักรสุริยะ ระดับของอุปราคาของมาตราด็องฌง โดยแบบดั้งเดิมจะใช้ตัวอักษร L เป็นการแสดงถึง
ความหมายของมาตรา:
การกำหนดค่าของ L สำหรับอุปราคาจะดีที่สุดในช่วงใกล้กลางอุปราคาเต็มดวงด้วยตาเปล่า มาตรานั้นเป็นความคิดส่วนตัว และแตกต่างกันในแต่ละผู้สังเกตุการณ์ ยิ่งไปกว่านั้น ค่า L อาจแตกต่างกันไปตามส่วนของดวงจันทร์ ขึ้นอยู่กับระยะห่างของผู้สังเกตุการณ์เหล่านั้นจากศูนย์กลางเงามืดของโลก
จักรวาลขยายดีซี
จักรวาลขยายดีซี () (DCEU) คือแฟรนไชส์สื่อบันเทิงแนวซูเปอร์ฮีโรประเภทจักรวาลร่วมสัญชาติอเมริกัน สร้างโดยบริษัทยักษ์ใหญ่อย่างวอร์เนอร์บราเธอร์ส ได้ตัวละครมาจากตัวละครของสำนักพิมพ์ดีซีคอมิกส์ ซึ่งภาพยนตร์เปิดตัวคือ "บุรุษเหล็กซูเปอร์แมน" ออกฉายในปี 2013 ตัวละครเอกอย่างซูเปอร์แมน รับบทโดยเฮนรี แควิลล์ และต่อด้วยเรื่อง "แบทแมน ปะทะ ซูเปอร์แมน แสงอรุณแห่งยุติธรรม" ซึ่งได้เบน แอฟเฟล็กมารับบทบรูซ เวยน์ ซึ่งไม่มีความเกี่ยวข้องกับภาพยนตร์ไตรภาค "บีกินส์", "ดาร์ค ไนท์" และ "ดาร์ค ไนท์ไรส์" ที่รับบทโดยคริสเตียน เบล และได้มีการวางแผนสร้างภาพยนตร์ของตัวละครสำคัญอื่น ๆ ของดีซี อาทิเช่น ภาพยนตร์ของวันเดอร์วูแมน, แฟลช, อควาแมน, ชาแซม, ไซบอร์กหรือภาพยนตร์การรวมตัวของเหล่าซูเปอร์ฮีโร่อย่าง "จัสติสลีก" และทีมวายร้ายที่คิดกลับมาทำดีเพื่อหลบหนีคดีอย่างเรื่อง "ทีมพลีชีพ มหาวายร้าย"
เค็ตสึเมชิ
เค็ตสึเมชิ () เป็นวงดนตรีแนวป็อปและฮิปฮอปชาวญี่ปุ่น วงก่อตั้งขึ้นเมื่อปี พ.ศ. 2536 มีสมาชิกทั้งหมดสี่คน ซึ่งมีลักษณะการร้องสลับกับแร็ป หนึ่งในผลงานที่มีชื่อเสียงคือเพลง "ซากูระ" ที่ขึ้นอันดับที่สองของออริคอนเมื่อปี พ.ศ. 2548 และเพลงดังกล่าวถูกใส่ไว้ในเกมไทโกะโนะทัตสึจิง
ชื่อวง "เค็ตสึเมชิ" เป็นคำญี่ปุ่นที่ใช้เรียกยาชนิดหนึ่งที่ทำมาจากเมล็ดชุมเห็ดจีน (Senna obtusifolia) สมุนไพรที่ใช้ในการแพทย์แผนจีน
ภาราดา ชัชวาลโชติกุล
ภาราดา ชัชวาลโชติกุล หรือมีชื่อเดิมว่า สุรศักดิ์ ชัชวาลโชติกุล เป็นนักแสดงสังกัด สถานีโทรทัศน์ไทยทีวีสีช่อง 3
ภาราดา ชัชวาลโชติกุล (ชื่อเล่น: เฟิร์ส) เกิดวันที่ 13 ตุลาคม พ.ศ. 2539 ใน กรุงเทพมหานคร จบการศึกษาระดับมัธยมศึกษาจาก โรงเรียนเซนต์คาเบรียล ปัจจุบันกำลังศึกษาอยู่ที่ คณะนิเทศศาสตร์ มหาวิทยาลัยกรุงเทพ
เข้าวงการจากประกวด Thailand’s Most Famous ขวัญใจไทยแลนด์ โดยได้รับรางวัลชนะเลิศและได้เซ็นสัญญาเป็นนักแสดงสังกัด สถานีโทรทัศน์ไทยทีวีสีช่อง 3 นอกจากนี้ยังเคยเป็นเดนซ์เซอร์ใน งานคอนเสิร์ต AF6 งานคอนเสิร์ต วี แคร์ (ของเบิร์ด ธงไชย แม็คอินไตย์) งานคอนเสิร์ต This is it (ไมเคิล แจ็คสัน)
โดราเอมอน ตอน ตะลุยแดนมหัศจรรย์
โดราเอมอน ตอน ตะลุยแดนมหัศจรรย์ () เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 91 นาที ภาพยนตร์ชุดนี้ถือเป็นตอนที่ 3 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 13 มีนาคม ค.ศ. 1982
โดราเอมอน ตอน ผจญภัยใต้สมุทร
โดราเอมอน ตอน ผจญภัยใต้สมุทร () เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 95 นาที ภาพยนตร์ชุดนี้ถือเป็นตอนที่ 4 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 12 มีนาคม ค.ศ. 1983
http://www.dora-movie.com/film_history/history_4.html
โดราเอมอน ตอน ท่องแดนเวทมนตร์
โดราเอมอน ตอน ท่องแดนเวทมนตร์ () เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 97 นาที ภาพยนตร์ชุดนี้ถือเป็นตอนที่ 5 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 17 มีนาคม ค.ศ. 1984
โดราเอมอน ตอน สงครามอวกาศ
โดราเอมอน ตอน สงครามอวกาศ () เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 97 นาที ภาพยนตร์ชุดนี้ถือเป็นตอนที่ 6 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 16 มีนาคม ค.ศ. 1985
โดราเอมอน ตอน สงครามหุ่นเหล็ก
โดราเอมอน ตอน สงครามหุ่นเหล็ก () เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 97 นาที ภาพยนตร์ชุดนี้ถือเป็นตอนที่ 7 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 15 มีนาคม ค.ศ. 1986
โดราเอมอน ตอน เผชิญอัศวินไดโนเสาร์
โดราเอมอน ตอน เผชิญอัศวินไดโนเสาร์ ()หรือชื่อคนไทยรู้จักคือ บุกแดนใต้พิภพ เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 91 นาที ภาพยนตร์ชุดนี้ถือเป็นตอนที่ 8 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 14 มีนาคม ค.ศ. 1987
โดราเอมอน ตอน ท่องแดนญี่ปุ่นโบราณ
โดราเอมอน ตอน ท่องแดนญี่ปุ่นโบราณ () เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 100 นาที ภาพยนตร์ชุดนี้ถือเป็นตอนที่ 10 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 11 มีนาคม ค.ศ. 1989
โดราเอมอน ตอน ตะลุยดาวต่างมิติ
โดราเอมอน ตอน ตะลุยดาวต่างมิติ () เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 100 นาที ภาพยนตร์ชุดนี้ถือเป็นตอนที่ 11 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 10 มีนาคม ค.ศ. 1990
โดราเอมอน ตอน ตะลุยแดนอาหรับราตรี
โดราเอมอน ตอน ตะลุยแดนอาหรับราตรี () เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 99 นาที ภาพยนตร์ชุดนี้ถือเป็นตอนที่ 12 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 9 มีนาคม ค.ศ. 1991
โดราเอมอน ตอน บุกอาณาจักรเมฆ
โดราเอมอน ตอน บุกอาณาจักรเมฆ () เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 98 นาที ภาพยนตร์ชุดนี้ถือเป็นตอนที่ 13 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 7 มีนาคม ค.ศ. 1992
โดราเอมอน ตอน สามอัศวินในจินตนาการ
โดราเอมอน ตอน สามอัศวินในจินตนาการ () เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 99 นาที ภาพยนตร์ชุดนี้ถือเป็นตอนที่ 15 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 12 มีนาคม ค.ศ. 1994
โดราเอมอน ตอน บันทึกการสร้างโลก
โดราเอมอน ตอน บันทึกการสร้างโลก () เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 98 นาที ภาพยนตร์ชุดนี้ถือเป็นตอนที่ 16 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 4 มีนาคม ค.ศ. 1995 และออกฉายในประเทศไทย 13 กันยายน พ.ศ. 2540
โดราเอมอน ตอน ผจญภัยสายกาแล็คซี่
โดราเอมอน ตอน ผจญภัยสายกาแล็คซี่ () เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 97 นาที ภาพยนตร์ชุดนี้ถือเป็นตอนที่ 17 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 2 มีนาคม ค.ศ. 1996 และออกฉายในประเทศไทย 22 ตุลาคม พ.ศ. 2541
โดราเอมอน ตอน ตะลุยเมืองตุ๊กตาไขลาน
โดราเอมอน ตอน ตะลุยเมืองตุ๊กตาไขลาน () เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 99 นาที ภาพยนตร์ชุดนี้ถือเป็นตอนที่ 18 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 8 มีนาคม ค.ศ. 1997 และออกฉายในประเทศไทย 9 กันยายน พ.ศ. 2542
โดราเอมอน ตอน ผจญภัยเกาะมหาสมบัติ
โดราเอมอน ตอน ผจญภัยเกาะมหาสมบัติ () เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 91 นาที ภาพยนตร์ชุดนี้ถือเป็นตอนที่ 19 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 7 มีนาคม ค.ศ. 1998 และออกฉายในประเทศไทย 13 พฤศจิกายน พ.ศ. 2543
โดราเอมอน ตอน ตะลุยอวกาศ
โดราเอมอน ตอน ตะลุยอวกาศ () เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 93 นาที ภาพยนตร์ชุดนี้ถือเป็นตอนที่ 20 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 6 มีนาคม ค.ศ. 1999 และออกฉายในประเทศไทย 8 ตุลาคม พ.ศ. 2544
โดราเอมอน ตอน โนบิตะและอัศวินแดนวิหค
โดราเอมอน ตอน โนบิตะและอัศวินแดนวิหค () เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 91 นาที ภาพยนตร์ชุดนี้ถือเป็นตอนที่ 22 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 10 มีนาคม ค.ศ. 2001 และเข้าฉายในประเทศไทยเมื่อวันที่ 11 ตุลาคม พ.ศ. 2546 (ค.ศ. 2003) โดยใช้ชื่อตอนว่า "โนบิตะ และอัศวินแดนวิหค"
โดราเอมอน ตอน โนบิตะ ตะลุยอาณาจักรหุ่นยนต์
โดราเอมอน ตอน โนบิตะ ตะลุยอาณาจักรหุ่นยนต์ () เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 80 นาที ภาพยนตร์ชุดนี้ถือเป็นตอนที่ 23 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 9 มีนาคม ค.ศ. 2002 และเข้าฉายในประเทศไทยเมื่อวันที่ 30 กันยายน พ.ศ. 2547 (ค.ศ. 2004) โดยใช้ชื่อตอนว่า "โนบิตะ ตะลุยอาณาจักรหุ่นยนต์"
โดราเอมอน ตอน โนบิตะกับตำนานยักษ์พฤกษา
โดราเอมอน ตอน โนบิตะกับตำนานยักษ์พฤกษา () เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 112 นาที ภาพยนตร์ชุดนี้ถือเป็นตอนที่ 28 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 8 มีนาคม ค.ศ. 2008 และเข้าฉายในประเทศไทยในวันที่ 29 ตุลาคม พ.ศ. 2552 (รอบพิเศษเข้าฉายวันที่ 25 ตุลาคม พ.ศ. 2552)
โดราเอมอน ตอน โนบิตะกำเนิดญี่ปุ่น
โดราเอมอน ตอน โนบิตะกำเนิดญี่ปุ่น () เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 104 นาที ภาพยนตร์ชุดนี้ถือเป็นตอนที่ 36 ของโดราเอมอนฉบับภาพยนตร์ โดยการนำโดราเอมอน ตอน ท่องแดนญี่ปุ่นโบราณ (1989) กลับมาสร้างใหม่ ออกฉายครั้งแรกในประเทศญี่ปุ่นเมื่อวันที่ 5 มีนาคม ค.ศ. 2016 ภาพยนตร์นี้เข้าฉายในโรงภาพยนตร์ประเทศไทยวันที่ 16 กุมภาพันธ์ พ.ศ. 2560
โดยสิขสิทธิ์โดราเอมอน เดอะมูฟวี่ จาก โตโฮ เปลี่ยนจาก โรส มีเดีย แอนด์ เอ็นเตอร์เทนเมนต์ เป็น กันตนาและเอ็ม พิคเจอร์ส แทน
อาร์ตออฟไลฟ์
อาร์ตออฟไลฟ์ () เป็นมินิอัลบั้มโดยวงดนตรีเฮฟวีเมทัลชาวญี่ปุ่น เอกซ์เจแปน ออกจำหน่ายเมื่อวันที่ 25 สิงหาคม พ.ศ. 2536 สังกัดค่ายเพลงแอตแลนติกเรเคิดส์ อัลบั้มนี้ประกอบไปด้วยเพลงที่มีชื่อเดียวกันกับอัลบั้ม ความยาว 29 นาทีเพียงแทร็กเดียว ประพันธ์คำร้องภาษาอังกฤษทั้งหมดโดยโยะชิกิ ฮะยะชิ และบันทึกเสียงกับวงออร์เคสตรารอยัลฟิลฮาร์โมนิก (Royal Philharmonic Orchestra) อัลบั้มนี้ได้เข้าถึงอันดับสูงสุดของชาร์ตออริคอน และมียอดจำหน่ายกว่า 600,000 แผ่น อัลบั้มนี้เป็นอัลบั้มแรกของวงหลังจากที่เปลี่ยนชื่อวงเป็น "X" อย่างเดียว และเป็นอัลบั้มแรกที่มีฮิโระชิ โมะริเอะ หรือ ฮีท เป็นมีอเบส
อยากให้ความรัก (แก่คนทั้งโลก)
'อยากให้ความรัก (แก่คนทั้งโลก) สตูดิโออัลบั้มชุดที่ 18 ของวงดนตรีสตริงคอมโบในตำนานอย่าง แกรนด์เอ็กซ์ ออกวางแผงเมื่อเดือนกุมภาพันธ์ 2530 กับ นิธิทัศน์ โปรโมชั่น ในอัลบั้มชุดนี้สมาชิกในวงเหลือเพียง 7 คนเนื่องจากเต๊ะ โชคดี พักภู่ หนึ่งในสมาชิกยุคคลาสสิคของวงได้ขอลาออกจากวงหลังจากจบอัลบั้ม นิรันดร์กาล เพื่อไปเป็นโปรดิวเซอร์ให้กับทางค่ายนิธิทัศน์
โดยเพลงดังในอัลบั้มชุดนี้ได้แก่ อยากให้ความรัก (แก่คนทั้งโลก) เพลงช้า ๆ ซึ้ง ๆ แนวประสานเสียงที่เป็นชื่อเดียวกับอัลบั้มซึ่งเพลงนี้เป็นเพลงเก่าของวง คีตาญชลี ซึ่งทางแกรนด์เอ็กซ์ได้นำมาเรียบเรียงและทำดนตรีใหม่ ,รถไฟสายความรัก เพลงทำนองสนุก ๆ ที่ได้แขกรับเชิญเป็นดาราเด็กชื่อดังในยุคนั้นอย่างหนึ่ง คณิต เขียวเซ็น มาร่วมร้อง ,รักใครหรือยัง เพลงช้าแนวอกหักชำรักจากเสียงร้องของเอ อริชัย อรัญนารถ ,เพียงคนเดียว เพลงสนุก ๆ จากเสียงร้องของไก่ สุธี แสงเสรีชน มือกีตาร์ที่ นคร เวชสุภาพร หัวหน้าวงวางตัวให้เป็นแกนนำหลักของวงในยุคใหม่และทรายกับทะเล อีกหนึ่งเพลงช้าซึ้ง ๆ จากเสียงร้องของเอ อริชัย
หลังจากจบอัลบั้มชุดนี้สองสมาชิกยุคคลาสสิคที่ยังอยู่อย่างต้อง นคร และ เบิ้ม ประสิทธิ์ ได้ขยับไปเป็นโปรดิวเซอร์อยู่เบื้องหลังของวงทำให้ภายในวงเป็นสมาชิกรุ่นขวดโหลทั้งหมดซึ่งสมาชิกรุ่นขวดโหลยังได้ออกอัลบั้มพิเศษอีก 1 ชุดคือชุด รวมเพลงพระราชนิพนธ์ (ดวงใจกับความรัก) ที่ออกวางแผงเมื่อเดือนธันวาคมปีเดียวกันเพื่อร่วมเฉลิมพระเกียรติในวโรกาสเฉลิมพระชนมพรรษาครบ 5 รอบ 60 พรรษาภายหลังจากจบอัลบั้มชุดนี้สองสมาชิกยุคขวดโหลได้แก่ เพชร พิทพล และ จอนนี่ แอนโฟเน่ ได้ขอลาออกจากวงทำให้เหลือสมาชิกในวงเพียง 3 คน
รายชื่อละครโทรทัศน์ทางสถานีโทรทัศน์เอ็มคอตเอชดี
เอ็มคอตเอชดี (ชื่อเดิม:สถานีโทรทัศน์โมเดิร์นไนน์) เป็นช่องโทรทัศน์ที่มีรายการต่าง ๆ มากมาย รวมไปถึงละครที่มีมากมายหลายเรื่องและหลายช่วงเวลา เมื่อมีละครเรื่องหนึ่งจบหรืออวสานไปก็จะมีละครเรื่องใหม่มาออกอากาศแทน โดยละครแต่ละเรื่องจะมีนักแสดงนำและบทละครที่แตกต่างกันออกไป นอกจากนี้ ละครทางช่อง 9 MCOT HD ที่อวสานไปเมื่อประมาณ 1 ปีครึ่ง ถึง 3 ปีที่แล้ว จะถูกนำมาออกอากาศอีกครั้งในช่วงเวลาตอนบ่ายในวันจันทร์ถึงศุกร์ด้วย
ต่อไปนี้เป็นรายชื่อละครโทรทัศน์ที่ออกอากาศทางสถานีโทรทัศน์เอ็มคอตเอชดี ตั้งแต่ พ.ศ. 2498 ถึงปัจจุบันไม่มี
ไม่มี
ไม่มี
ตั้งแต่วันศุกร์ที่ 6 เดือนเมษยน พ.ศ. 2561 เป็นต้นไป เปลี่ยนวันและเวลาการออกอากาศเป็นทุกวันศุกร์ เวลา 21.00 - 21.40 น.
วันเดอร์ วูแมน (ภาพยนตร์ พ.ศ. 2560)
วันเดอร์ วูแมน () เป็นภาพยนตร์ลำดับที่ 4 ของจักรวาลขยายดีซี (DC Extended Universe) โดยใช้เค้าโครงมาจากตัวละครวันเดอร์วูแมนของสำนักพิมพ์ดีซีคอมิกส์ นำแสดงโดยกัล กาด็อท, คริส ไพน์, ลูซี่ เดวิส, คอนนี่ เนลเซ่น กำกับโดยแพตตี้ เจนกินส์ อำนวยการสร้างโดยชาลส์ โรเวน, แซ็ค สไนเดอร์และดีโบราห์ สไนเดอร์ ตัวภาพยนตร์เริ่มถ่ายทำเมื่อเดือนพฤศจิกายน ค.ศ. 2015 และออกฉายในสหรัฐอเมริกา ในรูปแบบสามมิติและไอแม็กซ์สามมิติเมื่อวันที่ 2 มิถุนายน ค.ศ. 2017
"วันเดอร์ วูแมน" ทำรายได้กว่า 820 ล้านดอลลาร์สหรัฐ ปัจจุบันอยู่ในอันดับที่ 7 ของภาพยนตร์ที่ทำเงินสูงสุดในปี ค.ศ. 2017 ภาคต่อของภาพยนตร์เรื่องนี้มีกำหนดเข้าฉาย 1 พฤศจิกายน ค.ศ. 2019
อาภัสรา เลิศประเสริฐ
อาภัสรา เลิศประเสริฐ ชื่อเล่น โยโกะ เป็นนักแสดงชาวไทย เกิดเมื่อวันที่ 19 กรกฎาคม พ.ศ. 2544 เธอมีพี่สาวคือ เนรัญชรา เลิศประเสริฐ ชื่อเล่น เนโกะ
กำลังศึกษาระดับมัธยมปลาย โรงเรียนสาธิตมหาวิทยาลัยศรีนครินทรวิโรฒประสานมิตร (ฝ่ายมัธยม)
วอลเลย์บอลหญิงในโอลิมปิกฤดูร้อน 2016 – รอบคัดเลือกโซนอเมริกาเหนือ
การแข่งขันรอบคัดเลือกอเมริกาเหนือสำหรับวอลเลย์บอลหญิงในโอลิมปิกฤดูร้อน 2016 จัดขึ้นในลิงคอล์น, รัฐเนแบรสกา, สหรัฐอเมริกา ตั้งแต่วันที่ 7–9 มกราคม พ.ศ. 2559 โดยผู้ชนะจะผ่านเข้าแข่งขันโอลิมปิกฤดูร้อน 2016 ส่วนทีมอันดับที่ 2 จะเข้าแข่งขันในโอลิมปิกรอบคัดเลือกระดับโลก และทีมอันดับที่ 3 จะเข้าแข่งขันในโอลิมปิกรอบคัดเลือกระดับทวีป
4 ทีมจากวอลเลย์บอลชิงแชมป์นอร์เซกา 2015
สำหรับการแข่งขันรอบคัดเลือกโซนอเมริกาเหนือ
ยูโรเปียนซูเปอร์ลีก
ยูโรเปียนซูเปอร์ลีก () รายการฟุตบอลชิงแชมป์สโมสรยุโรปซึ่งเกิดขึ้นจากแนวความคิดของโฟลเรนตีโน เปเรซ ประธานสโมสรเรอัลมาดริด เมื่อวันที่ 4 กรกฎาคม 2552 ที่ต้องการให้บรรดาสโมสรชั้นนำของยุโรปแยกตัวออกมาจากยูฟ่าแชมเปียนส์ลีก แล้วจัดตั้งรายการฟุตบอลยูโรเปียนซูเปอร์ลีกขึ้นมา แต่ไม่ได้รับการตอบสนอง
จนกระทั่งวันที่ 2 มีนาคม 2559 หนังสือพิมพ์ "เดอะซัน" ได้รายงานว่าบรรดาผู้บริหารของสโมสรชั้นนำในพรีเมียร์ลีกทั้งหมด 5 คนได้แก่ เอ็ด วุดเวิร์ด รองประธานบริหารแมนเชสเตอร์ยูไนเต็ด, บรูซ บัก ประธานสโมสรเชลซี, อีวาน กาซิดิส ประธานบริหารอาร์เซนอล, เฟร์รัน โซเรียโน ประธานบริหารแมนเชสเตอร์ซิตี และเอียน แอร์ ประธานบริหารลิเวอร์พูล ร่วมด้วยสตีเฟน รอสส์ นักธุรกิจชาวอเมริกันและเจ้าของทีมไมอามีดอลฟินส์ ได้นัดประชุมกันอย่างลับ ๆ ที่โรงแรมเดอดอร์ชิสเตอร์ ในย่านพาร์กเลนของ กรุงลอนดอน เพื่อหารือเรื่องการแยกตัวออกจากยูฟาแชมเปียนส์ลีกและจัดตั้งยูโรเปียนซูเปอร์ลีกขื้นมา
อี ฮี-โฮ
อี ฮี-โฮ (; 21 กันยายน พ.ศ. 2465) สุภาพสตรีหมายเลขหนึ่งของเกาหลีใต้ช่วงปี 2541-46 เป็นภริยาของคิม แด-จุง ประธานาธิบดีคนที่ 8 ของประเทศ
เธอเกิดที่เมืองเคโจ จังหวัดเคกิ ช่วงที่ญี่ปุ่นปกครองคาบสมุทรเกาหลี (ปัจจุบันคือโซล ประเทศเกาหลีใต้) บิดาชื่ออี ยง-กี () ส่วนมารดาชื่ออี ซุน-อี () สำเร็จการศึกษาระดับมัธยมศึกษาจากโรงเรียนมัธยมหญิงอีฮวา และปริญญาตรีจากมหาวิทยาลัยแห่งชาติโซล เมื่อปี พ.ศ. 2493
เธอสมรสกับคิม แด-จุง เมื่อปี พ.ศ. 2505 มีบุตรด้วยกันสามคน จนกระทั่งสามีถึงแก่อสัญกรรมเมื่อปี พ.ศ. 2552 หลังจากนั้นเธอยังมีบทบาทด้านการสาธารณสุขของประเทศเกาหลีเหนือเพื่อพัฒนาความสัมพันธ์ระหว่างประเทศ ซึ่งเป็นการสานต่อนโยบายของสามีที่พยายามสร้างความปรองดองแก่เกาหลีทั้งสอง
ไทยแลนด์ อเมเจอร์ลีก
ไทยแลนด์ อเมเจอร์ลีก () คือลีกฟุตบอลระดับสมัครเล่นของประเทศไทย และนับเป็นลีกลำดับชั้นที่ 5 ของระบบฟุตบอลลีกภายในประเทศ ซึ่งเริ่มแข่งขันเป็นครั้งแรกใน ฤดูกาล 2559 โดยแบ่งการแข่งขันออกเป็นโซนต่างๆ แชมป์ของแต่ละโซนจะได้เลื่อนขั้นขึ้นไปแข่งขันในระดับลีกอาชีพ ไทยลีก 4 ต่อไป
ไทยลีก อเมเจอร์ ทัวร์นาเมนต์ ถือกำเนิดขึ้นจากแนวความคิดของ พล.ต.อ.สมยศ พุ่มพันธุ์ม่วง นายกสมาคมฟุตบอลแห่งประเทศไทย ในพระบรมราชูปถัมภ์ ที่ต้องการพัฒนาฟุตบอลระดับล่างให้ดีขึ้นเพื่อเป็นการพัฒนาโครงสร้างฟุตบอลไทยโดยได้ยุบรวมฟุตบอลชิงถ้วยพระราชทานประเภท ข., ค. และ ง. เข้าด้วยกันและปรับเป็นระบบฟุตบอลลีกตามแบบสากล
วันที่ 20 กันยายน พ.ศ. 2559 ที่สมาคมกีฬาฟุตบอล อาคารพงษ์สุภี พลตำรวจเอกสมยศ พุ่มพันธุ์ม่วง นายกสมาคมกีฬาฟุตบอลได้เป็นประธานในการจับสลากแบ่งโซนสำหรับฟุตบอลดิวิชั่น 3 โดยแบ่งโซนออกเป็น 5 โซนและมีทีมที่เข้าร่วมแข่งขันทั้งสิ้น 104 ทีม
วันที่ 15 ธันวาคม พ.ศ. 2559 สมาคมกีฬาฟุตบอลแห่งประเทศไทย ในพระบรมราชูปถัมภ์ ได้ทำการเปลี่ยนชื่อลีกจากฟุตบอลดิวิชัน 3 เป็น ไทยลีก อเมเจอร์ ทัวร์นาเมนต์ (TA)
ฤดูกาล 2559 มีสโมสรเข้าร่วมแข่งขัน 104 ทีม แบ่งเป็น 5 โซน ได้แก่
วอลเลย์บอลหญิงทีมชาติสโลวีเนีย
วอลเลย์บอลหญิงทีมชาติสโลวีเนีย () เป็นตัวแทนของประเทศสโลวีเนียทีมนี้ได้รับการบริหารโดยสหพันธ์วอลเลย์บอลสโลวีเนีย และเป็นส่วนหนึ่งในการแข่งขันวอลเลย์บอลระดับนานาชาติ
สนธิสัญญาเบรสท์-ลีตอฟสก์
สนธิสัญญาเบรสท์-ลีตอฟสก์ เป็นสนธิสัญญาสันติภาพที่ลงนามเมื่อวันที่ 3 มีนาคม ค.ศ. 1918 ระหว่างรัฐบาลบอลเชวิคใหม่แห่งโซเวียตรัสเซียกับฝ่ายมหาอำนาจกลาง (เยอรมนี ออสเตรีย-ฮังการี บัลแกเรียและจักรวรรดิออตโตมัน) ซึ่งยุติการเข้าร่วมสงครามโลกครั้งที่หนึ่งของรัสเซีย มีการลงนามสนธิสัญญาที่เบรสท์-ลีตอฟสก์ (หลัง ค.ศ. 1945 ชื่อ เบรสต์) หลังการเจรจาสองเดือน สนธิสัญญาบังคับต่อรัฐบาลบอลเชวิคโดยกองทัพเยอรมันและออสเตรียขู่รุกเพิ่ม ตามสนธิสัญญา โซเวียตรัสเซียสละข้อผูกมัดทั้งหมดของจักรวรรดิรัสเซียต่อพันธมิตรไตรภาคี
ในสนธิสัญญานี้ บอลเชวิครัสเซียยอมโอนรัฐบอลติกให้เยอรมนี เจตนาให้เป็นเมืองขึ้นของเยอรมนีภายใต้เจ้าน้อย (princeling) เยอรมัน รัสเซียยังยอมโอนจังหวัดมณฑลคาส์ในเซาท์คอเคซัสให้จักรวรดิออตโตมันและรับรองเอกราชของยูเครน ยิ่งไปกว่านั้น รัสเซียตกลงจ่ายค่าปฏิกรรมหกพันล้านมาร์กทองคำเยอรมัน นักประวัติศาสตร์ สเปนเซอร์ ทักเคอร์ (Spencer Tucker) เขียนว่า "เสนาธิการเยอรมันสรุปเงื่อนไขโหดร้ายเป็นพิเศษซึ่งทำให้แม้แต่ผู้เจรจาเยอรมันยังตกใจ" ไม่มีการกล่าวถึงคองเกรสโปแลนด์ในสนธิสัญญา เพราะฝ่ายเยอรมันปฏิเสธรับรองการดำรงอยู่ของผู้แทนโปแลนด์ ซึ่งนำสู่การประท้วงของโปแลนด์ เมื่อภายหลังฝ่ายเยอรมันร้องทุกข์ว่าสนธิสัญญาแวร์ซาย ค.ศ. 1919 โหดร้ายต่อพวกตน ฝ่ายสัมพันธมิตร (และนักประวัติศาสตร์ที่ถือฝ่ายสัมพันธมิตร) ตอบว่า เงื่อนไขนั้นเบาว่าเบรสท์-ลีตอฟสก์
สนธิสัญญาดังกล่าวสิ้นสุดอย่างชะงัดในเดือนพฤศจิกายน ค.ศ. 1918 เมื่อเยอรมนียอมจำนนต่อฝ่ายสัมพันธมิตร ทว่า ในขณะเดียวกัน ก็ให้ความโล่งใจบ้างแก่บอลเชวิคซึ่งต่อสู้ในสงครามกลางเมืองรัสเซีย โดยการบอกเลิกการอ้างสิทธิ์ของรัสเซียเหนือโปแลนด์ ฟินแลนด์ เอสโตเนีย ลัตเวีย เบลารุส ยูเครนและลิทัวเนีย
ฟรันซิสกา ดอเนอร์
ฟรันเชสกา มาเรีย บาร์บารา ดอเนอร์ (; 15 พฤษภาคม พ.ศ. 2443 – 19 มีนาคม พ.ศ. 2535) หรือรู้จักในนาม ฟรันซิสกา ดอเนอร์ (; ) มีชื่อเกาหลีว่า อี พู-รัน หรือ รี พู-รัน () เป็นสุภาพสตรีหมายเลขหนึ่งคนแรกของเกาหลีใต้ ด้วยเป็นภริยาของอี ซึง-มัน ประธานาธิบดีคนแรกของประเทศ
เธอมีชื่อแต่แรกเกิดว่า ฟรันซิสกา ดอเนอร์ () แต่บ่อยครั้งที่ชื่อของเธอถูกสะกดด้วยอักขรวิธีอิตาลีเป็น ฟรันเชสกา ดอเนอร์ () ที่พบได้ตามเอกสารต่าง ๆ ของเกาหลีหรือแม้แต่หนังสือเดินทางของเธอ
เธอเกิดในอินแซร์สดอล์ฟ (ปัจจุบันคือเวียนนา ประเทศออสเตรีย) ต่อมาได้ทำงานล่าม นักการทูต และปฏิคมในองค์กรสันนิบาตชาติที่เจนีวา เธอพบกับอี ซึง-มันครั้งแรกในปี พ.ศ. 2476 ณ โรงแรมแห่งหนึ่งในเจนีวาเพื่อท่องเที่ยว ที่ขณะนั้นนายอียังศึกษาอยู่ในสหรัฐอเมริกา และหลังจากการพบปะครั้งแรกไม่ช้านานนายอีก็กลับไปหาเธอที่ออสเตรียและขอแต่งงาน ดอเนอร์ติดตามนายอีไปนิวยอร์ก สหรัฐอเมริกาและสมรสกันในปี พ.ศ. 2477
นางดอเนอร์ เสียชีวิตเมื่อวันที่ 9 มีนาคม พ.ศ. 2535 ณ โซล ประเทศเกาหลีใต้ สิริอายุ 91 ปี
ดิโอลด์แมนแอนด์เดอะซี (ภาพยนตร์ พ.ศ. 2542)
ดิโอลด์แมนแอนด์เดอะซี (; ) เป็นภาพยนตร์สั้นแอนิเมชันสีน้ำมันบนแผ่นแก้ว (paint-on-glass-animated) ในปี พ.ศ.2542 กำกับโดยอะเลคซันดร์ เปตรอฟ ผู้สร้างแอนิเมชันชาวรัสเซีย สร้างจากนวนิยายในชื่อเดียวกันหรือชื่อไทย "เฒ่าผจญทะเล" ของเออร์เนสต์ เฮมิงเวย์ ภาพยนตร์นี้ได้รับรางวัลหลายรางวัล รวมถึงรางวัลออสการ์สาขาภาพยนตร์สั้นแอนิเมชัน การทำภาพยนตร์นี้ใช้พื้นที่ในเมืองมอนทรีออล โดยสองปีครึ่งหลังของการทำภาพยนตร์นั้น ได้รับเงินทุนจากบริษัทจากประเทศรัสเซีย แคนาดา และญี่ปุ่น โดยเสียงภาษาฝรั่งเศสและอังกฤษถูกปล่อยออกมาพร้อมกัน และยังเป็นภาพยนตร์แอนิเมชันเรื่องแรกที่เผยแพร่ในระบบไอแมกซ์
ภาพยนตร์นั้นอ้างอิงตามแบบต้นฉบับนวนิยาย แต่ดำเนินเรื่องในเวลาที่แตกต่าง โดยเริ่มด้วยความฝันของชายชราชื่อซานเตียโก ที่ฝันเกี่ยวกับความทรงจำในวัยเด็กที่อยู่บนเสากระโดงของเรือและ ความฝันเรื่องของสิงโตบนบริเวณชายฝั่ง
หลังจากที่เขาตื่น เราก็พบว่าชายชราผู้นี้จับปลาไม่ได้เลยมากว่า 84 วันแล้ว ยิ่งร้ายถึงขนาด "มาโนลิน" เด็กฝึกงานของเขา ถูกผู้ปกครองห้ามลงเรือจับปลาด้วย และให้ไปหาคนที่จับปลาดีกว่ามาสอนเขาใหม่แทน แต่เด็กน้อยก็ยังมีความเชื่อมั่นในตัวซานเตียโก ในตอนเช้า มาโนลินเข้าปลุกชายชราในกระท่อม เขาตื่นขึ้นและพามาโนลินเดินออกไปบริเวณชายฝั่ง พร้อมบอกว่าจะออกไปจับปลาในอ่าว โดยยืนยันว่าจะไปคนเดียว
สไตล์ภาพยนตร์มีการออกแบบตัวละครให้มีความโรแมนติกและสมจริงตามเอกลักษณ์ของผู้กำกับ โดยฉากส่วนใหญ่ทั้งส่วนของผู้คนและสัตว์มีรูปแบบที่สมจริงมาก มีการตีความฉากในอุดมคติของตัวผู้กำกับออกมา เช่น ซานเตียโกฝันว่าได้แหวกว่ายไปในท้องทะเลและบนท้องฟ้ากับฝูงปลากระโทง
รวมพันธุ์นักสู้พิทักษ์จักรวาล 2
รวมพันธุ์นักสู้พิทักษ์จักรวาล 2 () เป็นภาพยนตร์ซูเปอร์ฮีโร่สร้างตามชื่อซูเปอร์ฮีโร่ของหนังสือการ์ตูน มาร์เวลคอมิกส์ ผลิตโดย มาร์เวลสตูดิโอส์ และจัดจำหน่ายโดยวอลต์ดิสนีย์สตูดิโอส์โมชันพิกเชอส์
เป็นภาคต่อของภาพยนตร์ รวมพันธุ์นักสู้พิทักษ์จักรวาล เมื่อปี ค.ศ. 2014 และเป็นภาพยนตร์ชุดที่สิบห้าของ จักรวาลภาพยนตร์มาร์เวล ภาพยนตร์เขียนและกำกับโดยกำกับโดยเจมส์ กันน์ อำนวยการสร้างโดยเควิน ไฟกี นำแสดงโดยคริส แพร็ตต์, โซอี ซัลดานา, เดฟ บาทิสตา, วิน ดีเซล,แบรดลีย์ คูเปอร์ , ไมเคิล รูกเกอร์ , คาเรน กิลแลน , พอม เคลเมนเทียฟ , เอลิซาเบธ เดบิคกี้ , คริส ซัลลิแวน , ฌอน กันน์ , ซิลเวสเตอร์ สตอลโลน และ เคิร์ต รัสเซลล์ ภาพยนตร์กำหนดฉายในวันที่ 5 พฤษภาคม ค.ศ. 2017 ในระบบ 3 มิติ และระบบไอแม็กซ์
บิฮีมอท
บิฮีมอท () เป็นวงแบล็คเคนเดทเมทัล จากกดัญสก์, โปแลนด์ วงก่อตั้งในปี 1991 ปัจจุบันวงประกอบด้วยอาดัม ดาร์สกี (Adam Darski) หรือ "เนอร์กัล" (Nergal) ร้องนำและมือกีตาร์หลัก ซบิกีเนียบ โพมินสกี (Zbigniew Promiński) หรือ "อินแฟร์โน" (Inferno) มือกลอง โทมัส โวรบลิวสกี (Tomasz Wróblewski) หรือ "โอไรออน" (Orion) มือเบสและร้องประสานเสียง และแพทริก ซติเบอร์ (Patryk Sztyber) หรือ "เซท" (Seth) มือกีตาร์ บิฮีมอทถือเป็นวงที่ริเริ่มแนวดนตรีเอกซ์ตรีมที่สำคัญที่สุดวงหนึ่งของดนตรีใต้ดินของโปแลนด์
ในช่วงปลายปี 1990 วงเล่นเพลงในแนวแบล็กเมทัลด้วยเนื้อหาเกี่ยวข้องกับผู้ที่ไม่มีศาสนา แต่ต่อมาก็เปลี่ยนมาเล่นแบล็กผสมกับเดทเมทัล ที่เรียกว่า "แบล็คเคนเดทเมทัล" เนื้อเพลงของวงมักแต่งเนื้อหาเกี่ยวข้องกับการไขความลับและลัทธิเทอลีมา (Thelema) ซึ่งส่วนมากแต่งโดยอาดัม ดาร์สกีและอาซาเรวิชซ์ (Krzysztof Azarewicz) ในปี 1999 ได้ออกอัลบั้ม "ซาตานิกา" ซึ่งถือเป็นการเปลี่ยนแนวไปเป็นเดทเมทัล แต่ก็ยังคงมีกลิ่นอายของแบล็กอยู่ด้วย ด้วยสไตล์ของเสียงร้องต่ำที่คำรามออกอย่างเข้มข้นของเนอร์กัล ที่นอกจากเขาจะเป็นสมาชิกวงแล้ว เขายังเคยเป็นอดีตโค้ชของเดอะวอยซ์โปแลนด์อีกด้วย บิฮีมอธ ได้เซนต์สัญญาค่ายเมทัลหลายค่าย แต่เนอร์กัลก็เคยกล่าวว่า เขาไม่ชอบการมีค่ายเพลง
ชื่อ Behemoth มาจากเบเฮโมท สัตว์อสูรซึ่งถูกกล่าวถึงในคัมภีร์ไบเบิลฉบับของโยบ บิฮีมอท ถือเป็นวงใต้ดินแนวเพลงเดทเมทัลไม่กี่วงที่สามารถติดชาร์ทในหลายประเทศ โดยเฉพาะในโปแลนด์ที่สามารถเปิดตัวอัลบั้มด้วยอันดับ 1 บนชาร์ทของโปแลนด์ (ZPAV) อย่างอัลบั้ม Evangelion (2009) และอัลบั้มล่าสุด The Satanist (2014)
ช้าง เอฟเอคัพ 2559
การแข่งขันฟุตบอล ช้าง เอฟเอคัพ ฤดูกาล 2559 เป็นการแข่งขันไทยเอฟเอคัพ ฤดูกาลที่ 21 โดยจัดการแข่งขันแบบแพ้คัดออก โดยการแข่งขันรายการนี้จัดขึ้นโดย สมาคมฟุตบอลแห่งประเทศไทย ในพระบรมราชูปถัมภ์ ซึ่งทีมที่ชนะเลิศจะได้สิทธิ์เป็นตัวแทนจากไทยในการแข่งขันเอเอฟซีแชมเปียนส์ลีก รอบคัดเลือก รอบเพลย์ออฟ รอบที่ 2 รวมไปถึง การแข่งขันชิงถ้วยพระราชทาน ก. กับทีมแชมป์โตโยต้า ไทยลีก ต่อไป
พิธีการจับสลากแบ่งสายสำหรับรอบ 32 ทีมสุดท้ายมีขึ้นเมื่อวันที่ 28 มิถุนายน 2559 ที่ผ่านมา ณ โรงแรมดิเอมเมอรัลด์ รัชดา กรุงเทพฯ
พิธีการจับสลากสำหรับรอบ 16 ทีมสุดท้ายจะมีขึ้นในวันพฤหัสบดีที่ 21 กรกฎาคม พ.ศ. 2559
พิธีการจับสลากสำหรับรอบ 8 ทีมสุดท้ายจะมีขึ้นในวันพฤหัสบดีที่ 8 กันยายน พ.ศ. 2559
พิธีการจับสลากสำหรับรอบรองชนะเลิศจะมีขึ้นในวันพฤหัสบดีที่ 13 ตุลาคม พ.ศ. 2559 และสืบเนื่องจากวันที่ 14 และ 17 ตุลาคม 2559 ตามที่ได้มีคำสั่งจากสมาคมกีฬาฟุตบอลแห่งประเทศไทยได้ถือว่าทั้งสี่ทีมที่อยู่ในรอบรองชนะเลิศครองแชมป์ร่วมกัน โดย ชลบุรี เอฟซี ขอสละสิทธิ์ในการจับสลากไป เอเอฟซี แชมเปียนส์ ลีก ต่อไป
บี. เอช. ลิดเดลล์ ฮาร์ต
ร้อยเอก เซอร์แบซิล เฮนรี ลิดเดลล์ ฮาร์ต (; 31 ตุลาคม ค.ศ. 1895 - 29 มกราคม ค.ศ. 1970) หรือที่รู้จักกันในชื่อ ร้อยเอก บี. เอช. ลิดเดลล์ ฮาร์ต () เป็นทหาร นักประวัติศาสตร์การทหาร และนักทฤษฎีการทหารชาวอังกฤษ มักได้รับการยกย่องว่ามีอิทธิพลอย่างมากในการพัฒนาการรบยานเกราะ แต่การวิจัยล่าสุดนั้นได้ทำให้มีการตั้งข้อสงสัยว่าเขาอาจมีอิทธิพลต่อกองทัพเยอรมันในช่วงไม่กี่ปีก่อนเกิดสงครามโลกครั้งที่ 2 ด้วย